
						Pirkimo sąlygų
						6 priedas


KVALIFIKACIJOS IR KITI REIKALAVIMAI TIEKĖJUI

Tiekėjai turi atitikti šiuos kvalifikacijos reikalavimus. Tiekėjų kvalifikacija turi būti įgyta iki pasiūlymų pateikimo termino pabaigos.

1 lentelė. Tiekėjų kvalifikacijos reikalavimai
	Eil. Nr.
	Tiekėjo kvalifikacijos reikalavimai
	Kvalifikacijos reikalavimų atitikimą įrodantys dokumentai

	Techninis ir profesinis pajėgumas

	1.
	Tiekėjas, per paskutinius 5 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 5 metus) iki pasiūlymo pateikimo termino pabaigos dienos pagal vieną ar daugiau sutarčių yra atlikęs naujos statybos ir/arba rekonstravimo ir/arba kapitalinio remonto darbus (be projektavimo ir kitų paslaugų), statiniuose, kurie pagal STR 1.01.03:2017 „Statinių klasifikavimas“ priskiriami statinių grupei – susisiekimo komunikacijos (keliai (gatvės)), kurių  bendra vertė turi būti ne mažesnė kaip 75 000,00 Eur be PVM.

Svarbiausiais darbais laikomi kelio ir/ ar gatvės ir jo (-s) elementų dangos ir konstrukcijos statybos ir/ ar kapitalinio remonto ir/ ar rekonstravimo darbai.

Tiekėjai reikalaujamą patirtį gali įrodinėti tiek baigtomis, tiek nebaigtų vykdyti sutarčių per paskutinius 5 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 5 metus) iki pasiūlymo pateikimo termino pabaigos jau įvykdytomis dalimis;

Jeigu tiekėjas teikia informaciją apie tebevykdomus darbus, tokiu atveju turi būti išskirta iki pasiūlymo pateikimo termino pabaigos jau įvykdytų darbų dalies vertė (į Komisijos vertinamą tiekėjo deklaruojamą bendrą vertę bus įskaičiuojama tik ši dalis).

Pastabos: 
1) jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
3) subtiekėjams šis reikalavimas nenustatomas.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, o ne visas vykdytos sutarties objektas.
	Pateikiamas su pasiūlymu: EBVPD.
Dokumentai, kuriuos turės pateikti galimas laimėtojas:
1) Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdo veiklą mažiau nei 5 metus) iki pasiūlymo pateikimo termino pabaigos atliktų naujos statybos ir/arba rekonstravimo ir/arba kapitalinio remonto darbų sąrašas (pateikiama skaitmeninė dokumento kopija);
2) Užsakovo (tiek viešųjų, tiek privačiųjų) pažymos, apie tai, kad svarbiausių darbų atlikimas ir galutiniai rezultatai buvo tinkami. Jei bus teikiama informacija apie dar tebevykdomą sutartį, teikiama užsakovo (tiek viešųjų, tiek privačiųjų) pažyma, apie tai, kad per paskutinius 5 metus atliktų svarbiausių darbų dalies atlikimas ir galutiniai rezultatai buvo tinkami.

Pažymose turi būti nurodyta:
- trumpas darbų aprašymas;
- atliktų darbų vertė (EUR be PVM);
- darbų vykdymo pradžios ir pabaigos datos (metai, mėnuo);
- informacija apie tai, kad darbai buvo atlikti pagal galiojančių teisės aktų, reglamentuojančių darbų atlikimą, reikalavimus ir galutiniai rezultatai yra tinkami.

Užsakovų pažymose pateikta informacija turi sutapti su atliktų statybos darbų sąraše pateikta informacija.

Pastabos:
1) perkančioji organizacija, vertindama tiekėjų pateiktą informaciją apie nurodytas sutartis ir tiekėjų atliktų darbų vertę, gali paprašyti kitų dokumentų, įrodančių pateiktą informaciją.
2) į atliktų naujos statybos ir/arba rekonstravimo ir/arba kapitalinio remonto darbų vertę negali būti įskaityta projektavimo, projekto vykdymo priežiūros paslaugų vertė ir kitų paslaugų vertė, jei tos paslaugos buvo suteiktos kartu su naujos statybos ir /arba rekonstravimo darbais.

3) Dokumentai, pagrindžiantys tiekėjo ar tiekėjų grupės partnerio dalyvavimo įvykdytoje ir/ ar vykdomoje (įvykdytose ir/ ar  vykdomose) sutartyje (sutartyse) dalį, tai yra darbų, kuriuos tiekėjas ar tiekėjų grupės partneris atliko savo jėgomis kaip tiekėjas, tiekėjų grupės partneris arba subtiekėjas, vertę (Tiekėjo ar tiekėjų grupės partnerio deklaracija apie darbų, kuriuos tiekėjas ar tiekėjų grupės partneris atliko kaip tiekėjas, tiekėjų grupės partneris arba subtiekėjas, vertę ir (arba) užsakovų pažymos apie darbų, kuriuos tiekėjas ar tiekėjų grupės partneris atliko kaip tiekėjas, tiekėjų grupės partneris arba subtiekėjas, vertę.).

4) Svarbiausiais darbais laikomi kelio ar gatvės ir jo (-s) elementų dangos ir konstrukcijos statybos ar rekonstravimo ar kapitalinio remonto darbai.
Pateikiamos atitinkamų dokumentų skaitmeninės kopijos

	Personalo išsilavinimas ir profesinė kvalifikacija

	2.
	Tiekėjas privalo turėti kvalifikuotus specialistus:
1. Bent vieną neypatingojo statinio statybos vadovą. Statinių grupė – susisiekimo komunikacijos: keliai (gatvės).

Pastabos:

- Jei konkrečiame atestate statinių pogrupiai ar statybų rūšis nėra nurodytos(identifikuotos), laikoma, kad atestatas suteikia teisę vadovauti visiems darbams konkrečios grupės statiniuose ir visoms statybų rūšims.

- Jei bus pateiktas atestatas, kuriuo suteikta teisė būti ypatingojo statinio kategorijai statinių grupės: susisiekimo komunikacijos: keliai (gatvės) priskiriamo statinio statybos vadovu - jis bus laikomas tinkamu.
	Pateikiamas su pasiūlymu: EBVPD.
Dokumentai, kuriuos turės pateikti galimas laimėtojas:
1) Tiekėjo ar jo įgalioto asmens parašu patvirtintas specialistų, kurie bus atsakingi už sutarties vykdymą, sąrašas, kuriame nurodomi specialistų vardai ir pavardės, jų pareigos vykdant pirkimo sutartį, kokiu pagrindu specialistas yra pasitelkiamas (yra įdarbintas tiekėjo, kito ūkio subjekto, kurio pajėgumais remiamasi, įmonėje, planuojamas įdarbinti laimėjus konkursą, ar yra pasitelkiamas kaip kitas ūkio subjektas, kurio pajėgumais remiamasi), specialisto turimi atestatai, atestato numeris, išdavimo data (pateikiamas elektroninėje formoje).
2) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalių specialistus) teisės aktuose numatytų institucijų išduoti kvalifikacijos atestatai, pažymėjimai* ar užsienio šalies specialistams išduoti dokumentai, patvirtinantys turimą kvalifikaciją kilmės šalyje.
3) specialisto – kvazisubtiekėjo sutikimas atlikti sutartyje nurodytus darbus/paslaugas, jei jis dirba kitoje įmonėje (ne tiekėjo ar ūkio subjekto, kurio pajėgumais tiekėjas remiasi, įmonėje) ir tiekėjo ar ūkio subjekto, kurio pajėgumais tiekėjas remiasi, patvirtinimas, kad laimėjęs konkursą, įdarbins šį kvazisubtiekėją (tik tuo atveju, jei šis specialistas nesiūlomas kaip ūkio subjektas, kurio pajėgumais tiekėjas remiasi).
Specialistai pasiūlymo pateikimo termino pabaigos dienai turi turėti teisę verstis šiame punkte nurodyta veikla savo kilmės šalyje. Tiekėjo, registruoto Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą kreiptis į atitinkamą Lietuvos Respublikos instituciją dėl teisės pripažinimo dokumento išdavimo, kurį turi įgyti prieš pasirašant sutartį (PO pasitikrins LT registruose).
* Perkančioji organizacija nereikalauja pateikti specialistų, kurie yra Lietuvos Respublikos piliečiai, dokumentų, patvirtinančių atitiktį kvalifikacijos reikalavimams, jeigu perkančioji organizacija gali susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės. Šiuos duomenis viešai prieinamuose (SSVA registre, ar kituose atitinkamus duomenis teikiančiuose viešai prieinamuose) registruose po dokumentų pagal EBVPD pateikimo pasitikrina, užfiksuoja ir išsaugo pati Perkančioji organizacija.
Pateikiamos atitinkamų dokumentų skaitmeninės kopijos



Minimalių aplinkos apsaugos kriterijų taikymas

Pirkimo objektas patenka į Lietuvos Respublikos aplinkos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 1 priede nurodytų Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašą, t. y. sąrašo 17 punkte nustatyta produktų grupė, kuriai taikomi minimalūs aplinkos apsaugos kriterijai: „<...> 17.1 kelių projektavimo paslaugos ir jų statybos darbai; <...>“. Tvarkos aprašo 4 punkte nustatyta, kad pirkimas laikomas žaliuoju, kai perkama „<...> paslauga arba darbas (toliau – produktas) tenkina bent vieną iš žemiau esančių papunkčių <....>“:
„<...> 4.1. yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede <...>“. Tvarkos aprašo 2 priedo 26 punkte nustatyti kelių projektavimo paslaugos ir jų statybos darbų minimalūs aplinkos apsaugos kriterijai.
2. Kelių projektavimo paslaugos ir jų statybos darbai:
	2.1.
	Tiekėjas teikiamoms kelių  statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

	Pateikiama: 
Nepriklausomos sertifikavimo įstaigos Tiekėjui išduotas galiojantis aplinkos apsaugos vadybos sistemos LST EN ISO 14001 sertifikatas arba Europos Sąjungos aplinkos apsaugos vadybos ir audito sistemos EMAS sertifikatas arba kitas nepriklausomos įstaigos išduotas sertifikatas ar kitas lygiavertis dokumentas, patvirtinantis, kad tiekėjas laikosi aplinkos apsaugos vadybos sistemos standartų.
Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.
Pateikiama skaitmeninė dokumento kopija arba nuoroda į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.
	Pastabos:/subjektas, kuris turi atitikti reikalavimą/
Tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 

Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.

Subtiekėjai privalo laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.



____________________



